ΑΔΑ:6ΞΘΟΩ1Γ-89Θ

** Ελληνικη δημοκρατια**

 **ΝΟΜΟΣ ΛΑΣΙΘΙΟΥ Σητεία** 02 – 01 - 2024

 **ΔΗΜΟΣ ΣΗΤΕΙΑΣ**

Ταχ.Δ/νση: Π. Βαρθολομαίου 9 **Αρ. Απόφ:** 6

 Τ.Κ 723 00 ΣΗΤΕΙΑ

 Τηλέφωνο : 2843340540

 **Α Π Ο Φ Α Σ Η**

 **Ο Δήμαρχος Σητείας Γεώργιος Ζερβάκης, έχοντας υπόψη:**

1. Τις διατάξεις των άρθρων 58, 59 και 92 του Ν. 3852/2010 « Νέα Αρχιτεκτονική της Αυτοδιοίκησης και της Αποκεντρωμένης Δ/σης- Πρόγραμμα Καλλικράτης » όπως ισχύει.
2. Την υπ' αριθ. 28549/16.04.2019 (ΦΕΚ 1327 B’) απόφαση ΥΠ.ΕΣ. "Πρωτοβάθμιοι και Δευτεροβάθμιοι ΟΤΑ της Χώρας, σύμφωνα με το ν. 3852/2010, όπως ισχύει."
3. Τις διατάξεις των άρθρων 3 και 30 του ν. 5056/23.
4. Τα επίσημα πληθυσμιακά δεδομένα της τελευταίας απογραφής έτους 2021 για το Δήμο Σητείας, σύμφωνα με τα οποία ο πληθυσμός του ανέρχεται στους 20.438 κατοίκους (ΦΕΚ 2846/Β/2023).
5. Το γεγονός ότι ο Δήμος Σητείας έχει τέσσερις (4) Δημοτικές Ενότητες.
6. Την υπ’ αριθ. 1333/α.π 110822/2023 εγκύκλιο του ΥΠ.ΕΣ σχετική με τον

 ορισμό Αντιδημάρχων.

1. Το γεγονός ότι στο Δήμο μπορεί να ορισθούν 6 Αντιδήμαρχοι δεδομένου ότι το

 Ν.Π.Δ.Δ. «Δ.Ο.Κ.Α.Σ.» εμπίπτει στις διατάξεις των παρ. 2 & 3 του άρθρου 30 του Ν.

 5056/2023.

1. Την εύρυθμη λειτουργία των υπηρεσιών του Δήμου Σητείας.

 **Α Π Ο Φ Α Σ Ι Ζ Ε Ι**

Ορίζει το δημοτικό σύμβουλο της πλειοψηφίαςκ. **Σκαρβελάκη Ιωάννη** ως Αντιδήμαρχο του Δήμου Σητείας, με θητεία από 02-01-2024 μέχρι 01-01-2025, εντός της τρέχουσας δημοτικής περιόδου μεταβιβάζοντας σε αυτόν τις παρακάτω, καθ’ ύλην, αρμοδιότητες:

**α)** Την εποπτεία του Τμήματος Άρδευσης του Δήμου και ιδίως:

 - την ευθύνη για τη σωστή λειτουργία του αρδευτικού συστήματος, καθώς και όλων

 των λειτουργιών που αφορούν στις εργασίες άντλησης & διανομής νερού

 - την επίβλεψη και το συντονισμό των συνεργείων άρδευσης

 - τον έλεγχο των υδρονομέων άρδευσης

 - την υπογραφή βεβαιώσεων, πιστ/κών κλπ διοικητικών πράξεων και εγγράφων που

 εκδίδονται στα πλαίσια των ανωτέρω ανατιθέμενων αρμοδιοτήτων, εκτός από

 εκείνα τα έγγραφα που θεωρούνται μείζονος σημασίας και απαιτούν αποφασιστική

 αρμοδιότητα καθώς και όλα τα έγγραφα που απευθύνονται προς υπερκείμενη αρχή.

**β)** τις δράσεις για τα αδέσποτα και τα μη επιτηρούμενα παραγωγικά ζώα.

Σε περίπτωση απουσίας ή κωλύματος του Αντιδημάρχου την αρμοδιότητα ασκεί ο Δήμαρχος.

Η παρούσα απόφαση να αναρτηθεί στη « ΔΙΑΥΓΕΙΑ » και στην ιστοσελίδα του Δήμου.

 **Ο Δήμαρχος Σητείας**

 **Ζερβάκης Γεώργιος**